Cozonac cu ciocolata sau dulceata de portocale Reteta  

Ingrediente:
● Lapte - 175 ml 
● Drojdie uscata - 10 g  (sau 20g drojdie proaspata)
● Faina alba calitate superioara - 530 g 
● Zahar - 200 g  (100g in aluat si 100g in sirop)
● Oua - 3 buc 
● Sare - 1 lingurita 
● Esenta de vanilie - 1 lingura 
● Unt - 210 g  (150g in aluat si 60g in umplutura de ciocolata)
● Ciocolata neagra/amaruie - 90 g 
● Zahar pudra - 50 g 
● Cacao pudra - 20 g 
● Apa - 100 ml 
● Dulceata - 100 g  (de portocale sau caise/piersici, si optional fulgi de migdale sau alte nuci)

Mod de preparare:
1. Intr-un bol mic amestecati laptele cu drojdia si lasati 5 minute.
2. Intr-un alt bol mai mare adaugati faina, 100g de zahar, 0.5 lingurita de sare, vanilia, 3 oua si compozitia de drojdie de mai sus.
3. Amestecati mai intai cu o lingura, pana se incoporeaza toate ingredientele.
4. Apoi framantati cu mainile si adaugati treptat in aluat 150g de unt moale.
5. Aluatul il puteti framanta in bol sau pe masa(dara fara faina!), este un aluat clasic de cozonac, ceva mai lipicios si moale. Aveti putina rabdare si nu va speriati ca se lipeste de maini sau de masa, daca veti adauga faina in plus, cozonacul nu va fi la fel de pufos si fraged.
Daca aveti robot de framantat aluatul cu carlig, recomand sa-l faceti acolo, este mult mai simplu si repede.
6. Cand este uniform si nu se mai lipeste asa rau de maini, va ajutati cu o spatula si il treceti in bolul uns cu un pic de ulei.
7. Acoperiti cu folie si prosop, lasati sa creasca 2 ore la temperatura camerei.
8. Dupa acest timp il presati si dezumflati usor cu mainile, acoperiti din nou cu folie si puneti la frigider pentru 10-12 ore, sau peste noapte.
Eu de obicei fac aluatul seara, il las peste noapte la frigider si dimineata modelez cozonacii.
9. A 2-a zi ne apucam sa facem cozonacii, dar mai intai pregatim umplutura de ciocolata.
Puneti la topit intr-o cratita 90g de ciocolata si 60g de unt.
Observati ca aici fac umplutura de ciocolata doar pentru 1 cozonac, daca vreti ambii cozonaci sa fie cu ciocolata - dublati ingredientele.
10. Dupa ce s-au topiti ciocolata si untul, puneti aici 50g de zahar pudra, 20g de cacao, 0.5 lingurita de sare si optional putina scortisoara.
11. Amestecati bine si lasati sa se raceasca 10-15 minute, va fi mai repede daca treceti amestecul de ciocolata din cratita intr-o farfurie.
12. Apoi scoateti aluatul rece din frigider si il taiati in 2 parti egale.
13. Din fiecare bucata intindeti o foaie dreptunghiulara, sa fie putin mai lunga decat tava de cozonac pe care  o aveti(a mea are 24x10cm).
14. Prima foaie o ungeti cu crema de ciocolata pregatita mai sus.
15. O rulati strans.
16. Taiati aceasta rulada in jumatate, pe lung.
17. Rasuciti si impletiti cozonacul.
18. Si mutati-l intr-o forma de chec/cozonac asternuta cu hartie de copt, aici are 24x10cm.
19. Cum va spuneam, al 2-lea cozonac l-am uns cu dulceata de portocale si am presarat in plus felii de migdale.
Cred ca ar merge minunat si cu un gem de caise/piersici.
20. La fel l-am rulat, taiat si rasucit ca pe cel de ciocolata.
Am pus ambii cozonaci la crescut timp de 60-90 de minute, la temperatura camerei.
21. Dupa acest timp se pun in cuptorul preincalzit la 160 de grade pentru 50-60 de minute.
22. Cu 5 minute inainte sa fie gata cozonacii pregatiti repede siropul:
- amestecati si fierbeti intr-o cratita 100ml de apa cu 100g de zahar, adica cam jumatate de pahar din fiecare.
23. Scoateti acum cozonacii din cuptor si asa cum sunt fierbinti, le insiropati fara mila cu siropul de mai sus.
Sa nu va fie frica, puneti cat mai mult, acesta intra prin sectiunile de sus si patrunde cozonacul pana in mijloc.
24. Dupa insiropat lasati cozonacii sa se mai raceasca, chiar asa in tavi, timp de 20-30 de minute.
25. Apoi trageti atent de hartie si-i scoateti din tavi pe un fund sau platou.
Lasati asa sa se raceasca complet.
Veti observa ca siropul se intareste deasupra si nu mai este asa lipicios ca la inceput, asa se formeaza pe cozonac o crusta delicioasa.
26. Apoi taiati si savurati cei mai buni cozonaci - fragezi, pufosi, aromati...
27. Desi cozonacul cu portocale nu are asa o sectiune zebrata ca la cel de ciocolata, este foarte bun, aromat si deosebit. Chiar va recomand sa-l incercati.
Pofta Buna!